Ved siden av arbeidet i ukepressen engasjerte Gervin seg i Norges Røde Kors, og som leder for Røde Kors' aktiviseringsgruppe på 1960-tallet deltok han aktivt i arbeidet med å motivere flere til å ta aktivt del i organisasjonens hjelpearbeid i inn- og utland. På den tiden var en av Røde Kors' viktige saker å samle inn penger til støtte for ofrene for hungersnøden i Biafra i 1968/1969. Gervin fortsatte i sentrale verv i Norges Røde Kors også på 1970-tallet.